દરમિયાનમાં છેલ્લા બે વર્ષોથી રાજ્યો અને કેન્દ્ર સરકાર તરફથી મળનારી જાહેરાતોમાં સરકાર દ્વારા અચાનક જ કાપ મૂકવાને કારણે મળનારી જાહેરાતોની આવક ઘટીને આશરે ૫ લાખ થઇ ગઇ છે. અનેક સમાચારપત્રો માટે સરકારી જાહેરાતો ઇદના ચાંદ જેવી બની ચૂકી છે. તેને કારણે પ્રકાશકોને સમાચારપત્રો પ્રકાશિત કરવામાં ભારે મુશ્કેલી આવી રહી છે. અનેક અખબારો બંધ થવાને આરે પહોંચી ચૂક્યા છે. હવે સરકારે તેના પર જીએસટીનું પાટુ મારી દીધું. જેને કારણે લઘુ અને મધ્યમ સમાચારપત્રો કે જેને સરકારી જાહેરાતો મળતી નથી, ઉપરથી તેમને વાર્ષિક આશરે રૂ. ૧૧ લાખ સુધીનો કર જીએસટી સ્વરૂપે સરકારને આપવો પડી રહ્યો છે.